विश्वविद्यालय के प्रौद्योगिकी महाविद्यालय के फार्म मशीनरी एवं पॉवर अभियांत्रिकी विभाग के प्राध्यापक एवं संयुक्त निदेशक शोध, इंजी. आर.एन. पटैरिया, ने बताया कि इस मशीन में प्रयुक्त पौध की मैट का आकार 430 x 230 x 20 मि.मी होता है और यह पौध लगभग 25 दिनों में तैयार हो जाती है। यह मशीन धान की खेती में मजदूरी की बढ़ती समस्या से भी छुटकारा दिलायेगी। हमारे देश में धान की रोपाई मुख्यतः हाथ से की जाती है। हाथ से धान की रोपाई करने मे श्रमिकों की काफी अधिक आवश्यकता होती है और समय भी अधिक लगता है। श्रमिकों की अनुपलब्धता तथा प्रतिकूल मौसम के दौरान इनकी दक्षता में कमी को देखते हुए यह महसूस किया जा रहा है कि कम लागत में बेहतर और तेजी से कार्य करने के लिए मशीन से रोपाई अधिक उपयुक्त है, जिसमें यह पेड़ी ट्रांसप्लांटर उपयोगी है।